2.

În „Categoria VIII – Articole diverse” se adaugă următoarele poziții: „X.A.VIII.020 Arme și dispozitive concepute pentru combaterea dezordinilor publice sau pentru autoprotecție, și anume: a. Arme portabile cu descărcare electrică ce pot viza un singur individ de fiecare dată când este administrat un șoc electric, inclusiv, dar fără însă a se limita la: bastoane cu electroșocuri, scuturi cu electroșocuri, pistoale electrice paralizante și pistoale electrice cu săgeți; b. Seturi care conțin toate componentele esențiale pentru asamblarea armelor portabile cu descărcare electrică incluse la poziția X.A.VIII.020.a; sau Notă: Următoarele produse sunt considerate a fi componente esențiale: 1. unitatea producătoare de șoc electric; 2. întrerupătorul, acționat prin telecomandă sau nu; și 3. electrozii sau, după caz, firele prin intermediul cărora urmează să fie administrat șocul electric. c. Arme cu descărcare electrică, fixe sau montabile, care acoperă o suprafață vastă și care pot viza mai multe persoane în vederea administrării de electroșocuri. X.A.VIII.021 Arme și dispozitive de difuzare a unor substanțe chimice cu proprietăți incapacitante sau iritante, utilizate în vederea combaterii dezordinilor publice sau pentru autoprotecție, și anumite substanțe aferente, și anume: a. Arme și echipamente portabile care fie administrează o doză dintr-o substanță chimică incapacitantă sau iritantă care vizează o persoană, fie difuzează o doză dintr-o astfel de substanță care afectează o zonă restrânsă, de exemplu sub formă de ceață fină sau nor, atunci când substanța chimică respectivă este administrată sau difuzată; Nota 1: Nu sunt incluse la această poziție echipamentele care sunt incluse la poziția ML7 litera (e) din Lista comună a Uniunii Europene cuprinzând produsele militare. Nota 2: Nu sunt incluse la această poziție echipamentele portabile individuale în cazul în care acestea însoțesc utilizatorul pentru protecția sa personală, chiar dacă conțin un agent chimic. Nota 3: Pe lângă substanțele chimice relevante, cum ar fi agenții pentru combaterea dezordinilor publice sau PAVA, produsele care sunt incluse la pozițiile X.A.VIII.021.c și X.A.VIII.021.d sunt considerate a fi substanțe chimice iritante sau incapacitante. b. Vanillylamidă de acid pelargonic (PAVA) (CAS 2444-46-4) c. Oleorășină de Capsicum (OC) (CAS 8023-77-6) d. Amestecuri care conțin cel puțin 0,3 % din greutate PAVA sau OC și un solvent (de exemplu, etanol, 1-propanol sau hexan), care ar putea fi administrate ca agenți chimici iritanți sau incapacitanți, în special sub formă de aerosoli și sub formă lichidă, sau ar putea fi utilizate la fabricarea de agenți chimici iritanți sau incapacitanți Nota 1: Nu sunt incluse la această poziție sosurile și preparatele pentru sosuri, supele sau preparatele pentru supe, condimentele și produsele de asezonare amestecate, cu condiția ca PAVA sau OC să nu fie singura substanță aromatizantă componentă. Nota 2: Nu sunt incluse la această poziție medicamentele pentru care s-a acordat o autorizație de comercializare în conformitate cu dreptul Uniunii. e. Echipamente fixe pentru difuzarea de substanțe chimice iritante sau incapacitante, care pot fi atașate de un perete sau de un plafon în interiorul unei clădiri, conțin un rezervor cu substanțe chimice iritante sau incapacitante și sunt activate prin utilizarea unui sistem de comandă de la distanță; sau Notă: Pe lângă substanțele chimice relevante, cum ar fi agenții pentru combaterea dezordinilor publice sau PAVA, produsele care sunt incluse la pozițiile X.A.VIII.021.c și X.A.VIII.021.d sunt considerate a fi substanțe chimice iritante sau incapacitante. f. Echipamente fixe sau montabile pentru difuzarea de substanțe chimice incapacitante sau iritante care acoperă o suprafață vastă și nu sunt concepute pentru a fi atașate de un perete sau de un plafon în interiorul unei clădiri. Nota 1: Nu sunt incluse la această poziție l echipamentele care sunt incluse la poziția ML7 litera (e) din Lista comună a Uniunii Europene cuprinzând produsele militare. Nota 2: Pe lângă substanțele chimice relevante, cum ar fi agenții pentru combaterea dezordinilor publice sau PAVA, produsele care sunt incluse la pozițiile X.A.VIII.021.c și X.A.VIII.021.d sunt considerate a fi substanțe chimice iritante sau incapacitante. X.A.VIII.022 Produse care ar putea fi utilizate pentru execuția ființelor umane prin injecție letală, după cum urmează: a. Anestezice barbiturice cu acțiune scurtă sau medie, inclusiv, dar nelimitându-se la: 1. amobarbital (CAS 57-43-2); 2. amobarbital sodic (CAS 64-43-7); 3. pentobarbital (CAS 76-74-4); 4. pentobarbital sodic (CAS 57-33-0); 5. secobarbital (CAS 76-73-3); 6. secobarbital sodic (CAS 309-43-3); 7. tiopental (CAS 76-75-5); sau 8. tiopental sodic (CAS 71-73-8), cunoscut și sub denumirea de tiopentonă de sodiu (thiopentone sodium). b. Produse care conțin unul dintre anestezicele enumerate la poziția X.A.VIII.022.a.”